Tapahtumapaikkoina toimivat Seinäjoen Keskustori, Kauppatori sekä Torikeskus.
Seinäjoen Tangomarkkinat järjestää yhteistyössä Seinäjoen kaupungin, yritysten ja yrittäjien kanssa Meidän Tangot -kaupunkitapahtuman Seinäjoen ydinkeskustassa 4.-7.8.2021. Tapahtuman aikana ydinkeskustassa kuullaan paljon livemusiikkia, aina tangosta pop-musiikkiin. Lisäksi tapahtuma tarjoaa oheisohjelmaa lapsille, tanssiesityksiä, markkinamyyjiä ja yritysten promopisteitä – tietysti paikallisten toimijoiden tarjoamaa hyvää ruokaa ja juomaa unohtamatta! Tapahtuman tarkoituksena on käynnistää toimiva ja pitkäkestoinen yhteistyö Seinäjoen Tangomarkkinoiden ja keskustan toimijoiden kesken. Lisäksi tapahtumalla halutaan elävöittää Seinäjoen kaupunkikeskustaa, ja tarjota ihmisille iloa ja riemua vaikeiden aikojen jälkeen. Tutustu Meidän Tangot -tapahtuman ohjelmaan tästä linkistä. Käy tsekkaamassa myös Meidän Tangot -tapahtumakartta osoitteessa www.citynomadi.com/tangot tai lataa maksuton Nomadi-sovellus ja hae "meidän tangot". Tangotunnelmaan voit virittäytyä lataamalla Tangomarkkinat -sovelluksen Google Playstä. Sovelluksesta löytyy lisättynä todellisuutena kruunut, joilla voit kruunata itsesi tangokuninkaalliseksi! Jaa ottamasi kruunajaiskuvat somessa @tangomarkkinat. Sovelluksesta löytyy myös laaja kattaus tangohistoriaa. Kartta sekä Tangomarkkinat -sovellus ovat osa Into Seinäjoen Test it -tapahtumista buustia bisnekseen -hanketta, jota rahoitetaan Euroopan aluekehitysrahastosta.
"Lasia, posliinia, emalia ja messinkiä" -näyttely Nurmon kirjastossa.
Nurmolaisen keräilijän "Lasia, posliinia, emalia ja messinkiä" -näyttely Nurmon kirjastossa.
Laura Uusi-Kokkilan akryyli- ja kynäruiskumaalauksia -näyttely Nurmon kirjastossa.
Koko perheen iloinen tapahtuma Piirillä lauantaina 7.8. klo 12–16
Piirin portit jälleen avoinna lauantaina 7.8. klo 12. Tule tutustumaan alueen historiaan ja nykypäivään.
Koko perheen iloinen tapahtuma Piirillä lauantaina 7.8. klo 12–16. Piirin portit avautuvat jälleen runsaan ohjelmatarjonnan kera lauantaina 7.8. klo 12. Klo 13.00 Tanssiesitys Piirin kesälavalla: Studio Murros ja Glow (Ilmainen) Klo 14.00 Heinähattu, Vilttitossu ja Littoisten riiviö -lastennäytelmä Piirin kesälavalla (Maksullinen 14€/10 €) Avoinna klo 12–16: Sairaalamuseo Piha-alueella voit opetella tekemään ruokopillin! Lempikakku Kahvila palvelee. Voit osallistua arvontaan ja koristella itsellesi oman kuppikakun. Go-Rento Myymälä avoinna. Voit tutustua syyskauden kurssitarjontaan. Studio Murros ja Esittävän taiteen koulu Glow Avoimissa ovissa esitellään syksyn kurssitarjontaa. Arvontaa ja tarjouksia päivän aikana. Teatteri Hysteria Tervetuloa tutustumaan syyskauden tarjontaan. Lipputarjouksia syksyn ohjelmistoon. Seurala Tule tutustumaan uudistuneeseen juhlatilaan. Tila on vuokrattavissa erilaisiin tapahtumiin ja juhliin. G-moodi Myymälä Hallintolan kellarikerroksessa Piirin sairaalan kirkko Verstaan yläkerta Tule tutustumaan esimerkiksi Perheenkasvu-yritykseen, joka tarjoaa raskausajan sekä vauva- ja taaperoajan tukea ja ohjausta. Voit tutustua Piirin historiaan sairaalamuseon ja Piirin muistelutaulujen avulla. Alueella liikkuu oppaita, jotka neuvovat mihin kannattaa seuraavaksi suunnata. Voit ihastella myös graffititaidetta pian purettavassa Keskuspesulassa. Tervetuloa koko perheen tapahtumaan Piirille! HUOM! Spelien 50-vuotisjuhlavuoden aloituskonsertti ja Puolustusvoimien varusmiessoittokunnan konsertti sunnuntaina 8.8. klo 14-15.30 Piirin kesälavalla.
Selmu ry:n Toritorstait tuovat Seinäjoen Keskustorille viikottaista ohjelmaa eri teemoilla koko kesän ajan!
Toritorstaina 29.7. Keskustorilla päästään nauttimaan elävästä musiikista, kun lavalle nousee Palautelaatikko, 1Tipe ja Soundwave Explosion! Tervetuloa rokkaamaan torille! Aikataulu: 17.00 Palautelaatikko 18.00 1Tipe 19.15 Soundwave Explosion Toritorstaita mahdollistamassa: Seinäjoen kaupunki, Into Seinäjoki, Kauppaseinäjoki, Seipark Oy, I-Mediat Oy, OmaSP, sekä Seinäjoen Osuuspankki.
To 29.7. PAIKALLISTA TALENTTIA - Paikallista Musiikkia
Stagen valtaavat paikalliset muusikot ja luvassa on kaunista tulkintaa.
Paikallista Talenttia on vuoden hiljaiselon jälkeen nouseville artisteille luotu tila, missä he saavat esitellä ihmisille projektejaan ja esityksiään ja torstaina 29.7 stagen valtaavat duot ja solistit. Luvassa onkin mm. artistien omia tuotoksia sekä erilaisia covereita. LIPUT ESITYKSEEN VOIT OSTAA ETUKÄTEEN MALLASKOSKEN PANIMORAVINTOLASTA TAI EVENTION LIPPUKAUPASTA. Ennakkoliput 5€/kpl tai liput ovelta ennen esitystä 8€/kpl (Suosittelemme korttimaksua.) Köydet alaterassille aukeavat klo 17:30. Showtime 18:00-20:00 ja välissä on juomanhaku-sekä hiekkalaatikkotauko. KATSOMO ON OSITTAIN KATETTU.
5.8. [Ei Ihan] Paikallista Talenttia- Helsinkiläiset Koomikot
Nousevat stand up -koomikot esittelevät itsensä eteläpohjalaiselle yleisölle.
Pääkaupunkiseudulta pohjanmaalle uskaltavat koomikot ottavat Mallaskosken Teatteriterassin haltuunsa torstaina 5.8. ja kertovat välillä hyvin mustalla huumorilla höystettyjä juttujaan. Shown pääesiintyjänä kerrassaan nerokas Jari Teurajärvi. LIPUT ESITYKSEEN VOIT OSTAA ETUKÄTEEN MALLASKOSKEN PANIMORAVINTOLASTA TAI EVENTION LIPPUKAUPASTA. Ennakkoliput 5€/kpl tai liput ovelta ennen esitystä 8€/kpl (Suosittelemme korttimaksua.) Köydet alaterassille aukeavat klo 17:30. Showtime 18:00-20:00 ja välissä on juomanhaku-ja hiekkalaatikkotauko. KATSOMO ON OSITTAIN KATETTU.
Pe 6.8 Tornilla Tavataan! - Anitta Ahonen & Mikko Vaismaa
6.8 Mallaskosken Teatteriterassilla nähdään TV:stä tutut Anitta Ahonen ja Mikko Vaismaa.
Pe 6.8 Anitta Ahonen ja Mikko Vaismaa tulevat tekemään Mallaskosken Teatteriterassille sellaisen shown, että ainoa järkevä toimintasuunnitelma on pistää kesäklubin ovet säppiin tältä vuodelta! Mikko on syntyjään kurikkalainen ja Anitta nyt sopii muuten vaan eteläpohjanmaalle voimakastahtoisuudellaan. Mallaskosken Teatteriterassi, Vesitorninkatu 1, Seinäjoki Pe 30.7 SHOWTIME klo 18.00-20.00 (Sisältää väliajan) Ikäraja K-15. Katettu katsomo 100 hengelle! ENNAKKOLIPUT MALLASKOSKELTA TAI EVENTION LIPUNMYYNNIN KAUTTA: 15€ Portilta ennen tapahtumaa: 18€ (Vain kortilla, kiitos!)
30.7 Tornilla Tavataan! - Jape Grönroos, Tommi Mujunen & Jussi Simola
30.7 Mallaskosken Teatteriterassilla nähdään kolme TV:stä tuttua koomikkoa.
Jo kolmatta vuotta peräkkäin koomikot Jussi Simola, Tommi Mujunen ja Jape Grönroos tekevät hulvattoman hauskaa kesäkiertueettaan ja tuovat sen nyt myös Mallaskosken Teatteriterassille. Luvassa on täysimittainen stand up-show, jossa jo 16 vuotta sitten uransa aloittaneet koomikot pistävät koko ammattitaitonsa ja parhaat juttunsa peliin. Yleisön tehtäväksi jää ainoastaan nauraa ja nauttia hauskasta illasta! Mallaskosken Teatteriterassi, Vesitorninkatu 1, Seinäjoki Pe 30.7 SHOWTIME klo 18.00-20.00 (Sisältää väliajan) Ikäraja K-15. Katettu katsomo 100 hengelle! ENNAKKOLIPUT MALLASKOSKELTA TAI EVENTION LIPUNMYYNNIN KAUTTA: 15€ Portilta ennen tapahtumaa: 18€ (Vain kortilla, kiitos!)
Näyttelyssä esillä olevien maalausten aiheet tulevat luonnosta ja erityisesti omista luontokokemuksistani. Asun ja työskentelen maalla luonnon ympäröimänä, joten näen ja koen läheltä luonnon ja vuodeaikojen eri ilmiöt. Kerään näkemäni ja kokemani muistiini ja suodatan alitajuntani kautta teoksiini. Maalauksissani on mukana mystisyyttä, sillä sitä luontokokemus parhaimmillaan on. Taustalla on syvempiä ajatuksia ihmisenä ja yksilönä olemisesta ja maailmanmenosta. Teosten eläimet, kasvit, hahmot, maisemat ja luonnonilmiöt yhdessä tai erikseen edustavat metaforamaisesti mielen tai tunteen tilaa. Esimerkiksi maalauksissani eläimet ovat pysähdyksissä ja niiden katse tai asento voidaan tulkita eri tavoin. Ihmisillä on tarve inhimillistää eläinmaailman käyttäytymistä ja luoda näin mielessään omia tunne- ja olotiloja. Olen teosteni kautta luonnon puolesta puhuja. Me ihmiset emme ole yksin täällä, vaikka elämme ihmiskeskeisessä maailmassa ja kaikki tapahtuu meidän ihmisten kautta. Eläimet ja luonto ovat usein niin sanotusti kakkossijalla, vaikka todellisuudessa luonto monimuotoisesti ympäröi meitä ihmisiä kaikkialla. Ja sen hallitseminen ei ole koskaan täydellistä, vaikka kuinka ihminen siihen pyrkii. Maalaukseni muistuttavat, että luonnossa ja sen eläimissä on yhä olemassa jokin mystisyys ja jokin pyhä alkukantaisuus. Nykypäivän hektisessä ja egoistisessa maailmassa voi tämän aistia, kunhan ihminen malttaa hetkeksi pysähtyä. Ja tätä kaikkea kokonaisuudessaan on tärkeää suojella. Maalaukset ovat esittävyydestä huolimatta abstraktiin ja pelkistettyyn tyyliin taipuvia. Näyttelyn teokset ovat akryylimaalauksia ja joukossa on muutama sekatekniikalla toteutettu teos. Näyttelyn maalaukset ovat vuosilta 2018 - 2021. Piia Koski (synt.1979) on valmistunut Kankaanpään kuvataidekoulusta kuvataiteilijaksi v. 2005. Hän asuu ja työskentelee Ilmajoella ja hän kuuluu Seinäjoen taiteilijaseuraan ja Taidemaalariliittoon.
Lipunmyynti lauantain 14.8. kilpailupäivään alkaa Jouppilavuoren tekonurmikentällä pe 13.8. klo 17 alkaen. Liput ostettavissa myös lauantaina sekä Jouppilavuoren tekonurmikentältä että CrossFit Seinäjoen hallilta klo 9 alkaen.
Perjantaina 13.8. ilmainen sisäänpääsy. Lauantaina 14.8. aikuiset 15 €, alle 15 ilmainen sisääpääsy
Näyttökuva 2021-7-22 kello 13.11.23.png
Kovatasoinen toiminnallisen harjoittelun (crossfit) kilpailu
Perjantaina 13.8. tapahtuma järjestetään Jouppilanvuoren tekonurmikentällä. Lauantaina 14.8. sekä Jouppilanvuoren tekonurmikentällä että CrossFit Seinäjoen hallilla (Alaseinäjoenkatu 17)
Häjyin on kaksipäiväinen kovatasoinen toiminnallisen harjoittelun (crossfit) kilpailu. Perjantaina 13.8. kilpailu järjestetään Jouppilanvuoren tekonurmikentällä (ilmainen sisäänpääsy) ja lauantaina 14.8. sekä Jouppilanvuoren tekonurmikentällä että CrossFit Seinäjoen uudella hallilla.
Törnävän kesäteatterissa nähdään taas Stand Upia Suomen huipulta, kun Komediafestivaali On The Road kurvaa elokuussa Seinäjoelle! Tänä kesänä lavan valtaavat jälleen isosti odotetut Stand Upin ammattilaiset, superloistavat Heli Sutela, Ilari Johansson, Mika Eirtovaara ja Niko Kivelä! HELI SUTELA Niinhän se on, että Heli tunnetaan Kumman kaa -hommeleista, mutta jostain erityisestä se kertoo, että hän on aina mukana kun lippuja jaetaan komiikan ykkösluokkaan. Tarjolla on takuuvarmasti ja itsevarmasti pureva katsanto kökkötodellisuuden läpi. #tarinoita #vitsejä #havainnoivaa ILARI JOHANSSON Kestosuosikin vahvuus on aivan upea ilarimaisuus, joka puhuttelee vuodesta toiseen. Ilarin tyyli on karheaa. Hän luovii yleisön kanssa yhdessä taikamaailman, jossa räjäytetään turhantärkeys pois. Eturivissä saat uuden kampauksen! #improvisointia #yleisökontaktia #havainnoivaa MIKA EIRTOVAARA Jos vasemmassa aivopuoliskossa asuu järki ja oikeassa mielikuvitus, Mikan aivoja voisi luonnehtia niin, että vasen puoli on Turkin matkalla kioskista tingitty pattereilla toimiva miniperämoottori ja se työntää kuuden hengen kumivenettä (mielikuvitus) etäämmäs rannasta. #tarinoita #improvisointia #havainnollistavaa NIKO KIVELÄ Telkkarista ja radiosta tuttu mahtava tarinankertoja sekä suvereeni esiintyjä, joka herättää henkiin mimiikallaan ja äänenkäytöllään hahmot, esineet ja kaiken muun tarpeellisen. Tai sitten vain puhutaan elämästä niin, että tuntuu. Rakastettava. #improvisointia #tarinoita #hyväntuulista Ole paikalla – kesän parhaimmat naurut 600 ensimmäiselle! K-16!
Huviparkin stagella Tanja Vähäsarja ja Jonna Pirttijoki
Tapahtuma järjestetään Ideaparkin D-ovien puoleisessa päädyssä sijaitsevalla Huviparkin alueella. Alueelle ikärajaton pääsy, terassialue klo 18 jälkeen K18.
klo 18 Jonna Pirttijoki klo 20 Tanja Vähäsarja Huviparkin alueelle on ikärajaton pääsy, terassialue klo 18 jälkeen K18
Seinäjoen Keskustorilla järjestetään vilttikirppiksiä 25.7. ja 15.8.!
Keskustorilla järjestetään vilttikirppispäivä 25.7. klo 12-16! Paikalla nostattamassa tunnelmaa myös DJ Heli Mikkonen. Ohjeita myyjille: 1. Vilttikirppiksen myyntipaikat ovat maksuttomia, eikä niitä voi varata etukäteen. 2. Myyjä huolehtii, että myyntipaikka ja sen ympäristö on siisti ja turvallinen. 3. Ajoneuvoja ei saa pysäköidä torille. Pelastustiet on jätettävä vapaaksi. Tervetuloa kirppikselle!
14€ Aikuiset 10€ Lapset alle 18-vuotta / eläkeläiset / varusmiehet / työttömät
1200x628_HEINÄHATTU, VILTTITOSSU JA LITTOISTEN RIIVIÖ (1).jpg
Heinähattu, Vilttitossu ja Littoisten riiviö
Koko perheen näytelmä Piirin tapahtuma-alueen kesälavalla
Teatteri Hysterian kesätuotanto, koko perheen näytelmä, Sinikka ja Tiina Nopolan Heinähattu, Vilttitossu ja Littoisten riiviö tarjoilee Piirin alueella värikkään version tutusta lastenkirjallisuuden helmestä. Sisarukset Heinähattu ja Vilttitossu päätyvät yhdessä vanhempiensa Hannan ja Matin, naapurin Alibullenin neitien, sekä kylän poliisien Rillirouskun ja Isonavan kanssa mitä ihmeellisimpiin tilanteisiin. Kun Heinähattu ja Vilttitossu riitaantuvat kesken kesäisen päivän, Heinähattu päättää lopettaa puhumisen kokonaan. Silloin tarvitaan kaikkien apua. Voisiko apu löytyä naapurin neitien herkkupöydän ääreltä tai poliisin ihmissuhdeoppaasta? Kuka vie voiton urheilukilpailuissa? Mitä kummaa puuhataan taikinaterapiassa? Ja ennen kaikkea, kuka kumma on mystinen Littoisten riiviö, joka kasteli konstaapeli Rillirouskun vesi-ilmapallolla? Esityksen kesto 1h 30 min Näytelmän esitysoikeuksia valvoo Näytelmäkulma.